जर्मनी
जर्मनी, आधिकारिक रूप से जर्मनी संघीय गणराज्य, मध्य यूरोप में एक देश है। यह रूस के बाद यूरोप में दूसरा सर्वाधिक जनसंख्या वाला देश है, और यूरोपीय संघ का सर्वाधिक जनसंख्या वाला सदस्य राज्य है। जर्मनी उत्तर में बाल्टिक और उत्तरी सागर, और दक्षिण में आल्प्स के बीच स्थित है। यह 3,57,588 km² के क्षेत्र में विस्तृत है, इसके 16 घटक राज्यों में लगभग 8.46 करोड़ की जनसंख्या है। जर्मनी की सीमाएँ उत्तर में डेन्मार्क, पूर्व में पोलैंड और चेक गणराज्य, दक्षिण में औस्ट्रिया और स्वित्सरलैंड और पश्चिम में फ़्रान्स, लक्सम्बर्ग, बेल्जियम और नीदरलैंड से लगती हैं। देश की राजधानी और सर्वाधिक जनसंख्या वाला नगर बर्लिन है और इसका वित्तीय केन्द्र फ़्रैंकफ़र्ट है। सबसे बड़ा नगरीय क्षेत्र रूर है।